**Lamppujen värikoodit**

Valkoista valoa antavissa loisteputki- ja purkauslampuissa käytetään yleensä kolminumeroista standardoitua merkintää ilmaisemaan kyseisen lampun värintoistoluokka ja värilämpötila, eli toisin sanoen sävy.

Värikoodi ilmoitetaan yhdessä valonlähteen sähkötehon jälkeen esim:

**18W/827**

**Värintoistoluokka**Värikoodin ensimmäinen numero (**8**27) ilmaisee värintoistoluokan. Värintoistoluokan määrittämiseen käytetään Ra-indeksiä joka on skaala 0 -100. Hehkulampun värintoisto on määritelty Ra-indeksissä vastamaan arvoa 100.  
Lampuissa värintoistoluokka ilmoitetaan 10-numeron portailla, eli esimerkissämme numero 8 tarkoittaa värintoistoa joka on Ra-indeksillä välillä 80 - 90. Vastaavasti esimerkiksi värikoodilla 927 merkityllä lampulla on värintoisto joka indeksillä ilmoitettuna sijoittuu välille 90 - 100.  
Nykyään yleisimmät energiansäästölamput ja loisteputket ovat värintoistoltaan 8-luokkaa. Vanhemmat loisteputket jotka ovat ilmoitettu kaksinumeroisella koodilla,esim 29 tai 33 ovat yleensä värintoistoltaa 5-luokkaa.

**Sävy**Värikoodin kaksi seuraavaa numeroa (8**27**) ilmaisevat lampun värilämpötilan. Värilämpötila kertoo valon sävyn Kelvin asteikolla (yksikkö K). Matala värilämpötila tarkoittaa keltaisempaa valoa ja korkea sinisempää valoa. Värikoodissa ilmoitettava sävy on sadoissa Kelvineissä. Esimerkkissämme oleva numero 27 tarkoittaa 2700K:n värilämpötilaa, joka yleensä lähinnä tavallista hehkulamppua.  
Esimerkkejä värilämpötiloista:  
1700 - 1800K   Tulitikun liekki  
2000 - 3000K   Aurinko, auringonnousun tai -laskun aikaan  
2500 - 2900K   Tavallisen hehkulampun valo  
3000K             Halogenilamppu 500W  
3275K             Halogenilamppu 2kW  
5000 - 5400K   Suora auringonvalo keskipäivällä  
5500 - 6500K   Auringonvalo pilvien läpi  
6000 - 7500K   Pilvinen taivas  
7000 - 8000K   Ulkona varjossa  
8000 - 10000K Osittain pilvinen taivas

**Yleisimmät värikoodit:**

|  |  |  |  |
| --- | --- | --- | --- |
| 8-sarja | 9-sarja | Nimi | Huomioitavaa |
| 825 |  |  | Osramin energiansäästölampuissa käyttämä |
| 827 |  | Kodikas valkoinen | Hehkulampun keltainen |
| 830 | 930 | Lämmin valkoinen |  |
| 835 |  | Perusvalkoinen | Ei yleinen |
| 840 | 940 | Kirkas valkoinen |  |
|  | 950 | Päivänvalo |  |
|  | 955 | Päivänvalo | Esim. Viva-Lite täysspektriset lamput |
| 865 | 965 | Päivänvalo |  |
| 880 |  | Taivaan sininen |  |

**Värilliset loisteputket**Värillisissä ja erikoiskäyttöön tarkoitetuissa loisteputkissa käytetään kaksinumeroista koodia joka ei liity värintoiston.  
Yleisimmät erikoisputket:

|  |  |  |
| --- | --- | --- |
| Philips | Osram | Selitys |
| 01 |  | UV, teoliiseen ja lääkinnälliseen käyttöön, aaltopituus 315nm |
| 03 |  | Akvaariolamppu suolavesialtaisiin, myös fotokemiallisiin tarkoituksiin esim piirilevyjen valotukseen. Pääasiallinen aaltopituus 400 - 450nm |
| 05 |  | UV, fotokemiallisiin tarkoituksiin esim piirilevyjen valotukseen |
| (1)08 |  | Mustavalo UV, setelintunnistus ja diskovalot |
| 10 |  | UV-A putki fotokemiallisiin prosessihin ja kärpäsloukkuihin, 365nm |
| 12 |  | UV, teolliseen ja lääkinnälliseen käyttöön, 280 - 340nm |
| 15 | 60 | Punainen |
| 16 | 62 | Keltainen |
| 17 | 66 | Vihreä |
| 18 | 67 | Sininen , esim. huoltoasemien saniteettitilat |
| 52 |  | Lääkinnälliseen käyttöön, tehokkain aaltopituus 450nm |
| 79 | 76 | Elintarvikevalo, vahvistaa punaisia sävyjä, esim lihatiskit tai kukkaesittelyt |
| 77 |  | Kasvivalo, vahvistaa sinisiä ja punaisia sävyja, vahvistaa fotobiologisia prosesseja |
| 89 |  | Akvaariolamppu, makean veden altaisiin |
| 109 209 |  | Solariumputki, UV 310-400nm |